Arvinger må ta stilling til hvordan boet (formue, gjeld, rettigheter og forpliktelser) skal skiftes, og hvem som skal fordele arven etter den avdøde.  Det vanligste er at arvingene overtar ansvaret for hele dødsboet, og at de gjør opp gjelden og fordeler arven etter lovens regler. Dette heter privat skifte.  Hvis dere er flere arvinger må den som har påtatt seg skifteoppgjøret skaffe fullmakt fra de andre arvingene for å ha dialog med blant annet banken, skatteetaten og NAV. Arvingene kan også gjøre dette sammen.  Tingretten må få beskjed om hvilken skifteform som velges innen 60 dager fra dødsdato.  Skjema for skifte sendes til tingretten der avdøde bodde.